CELEX: 32010D0709
Language: hr
Date: 2010-11-22 00:00:00
Title: 2010/709/EU: Odluka Komisije od 22. studenoga 2010. o osnivanju Odbora Europske unije za znak zaštite okoliša (priopćena pod brojem dokumenta C(2010) 7961)  Tekst značajan za EGP

15/Sv. 23
            
            
               HR
            
            
               Službeni list Europske unije
            
            
               91
            
         32010D0709
   
               L 308/53
            
            
               SLUŽBENI LIST EUROPSKE UNIJE
            
         ODLUKA KOMISIJE
   od 22. studenoga 2010.
   o osnivanju Odbora Europske unije za znak zaštite okoliša
   (priopćena pod brojem dokumenta C(2010) 7961)
   (Tekst značajan za EGP)
   (2010/709/EU)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 66/2010 Europskog parlamenta i Vijeća od 25. studenoga 2009. o znaku zaštite okoliša EU-a (1), a posebno njezin članak 5.,
   budući da:
   
               (1)
            
            
               U skladu s Uredbom (EZ) br. 66/2010, mjerila za znak zaštite okoliša EU-a se utvrđuju uz pomoć Odbora Europske unije za znak zaštite okoliša (dalje u tekstu: „EUEB”).
            
         
               (2)
            
            
               Kako bi javnost prihvatila program znaka zaštite okoliša EU-a, ključno je da organizacije poput nevladinih organizacija za zaštitu okoliša i organizacija za zaštitu potrošača, budu članovi EUEB-a kao zainteresirane strane, zajedno s nadležnim tijelima država članica.
            
         
               (3)
            
            
               Odluku Komisije 2000/730/EZ od 10. studenoga 2000. o osnivanju Odbora Europske unije za znak zaštite okoliša i utvrđuju njegova pravila postupka (2) trebalo bi zamijeniti,
            
         DONIJELA JE OVU ODLUKU:
   Članak 1.
   Ovime se osniva Odbor Europske unije za znak zaštite okoliša, dalje u tekstu: „EUEB”.
   Članak 2.
   1.   Članove EUEB-a imenuje Komisija.
   2.   EUEB se sastoji od predstavnika nadležnih tijela svake države članice, predstavnika država članica Europskoga gospodarskoga prostora i predstavnika sljedećih organizacija:
   
               (a)
            
            
               Europski ured potrošača (Bureau Européen des Consommateurs – BEUC);
            
         
               (b)
            
            
               EUROCOOP;
            
         
               (c)
            
            
               Europski ured za okoliš (European Environmental Bureau - EEB);
            
         
               (d)
            
            
               Business Europe;
            
         
               (e)
            
            
               Europska udruga obrtnika, malih i srednjih poduzetnika (UEAPME);
            
         
               (f)
            
            
               EUROCOMMERCE.
            
         3.   Komisija može prema potrebi izmijeniti sastav EUEB-a.
   Članak 3.
   1.   Svaki član EUEB-a određuje kontakt osobu.
   2.   Sastancima EUEB-a predsjeda predsjednik.
   3.   EUEB usvaja svoj poslovnik u dogovoru s Komisijom.
   4.   Komisija članovima nadoknađuje putne troškove i, gdje je prikladno, dnevnice, vezane uz aktivnosti EUEB-a, u okviru ograničenja godišnjeg proračuna određenog za takve izdatke.
   Članak 4.
   Odluka 2000/730/EZ stavlja se izvan snage.
   Članak 5.
   Ova se Odluka primjenjuje od 1. listopada 2010.
   Članak 6.
   Ova je Odluka upućena državama članicama.
   
      Sastavljeno u Bruxellesu 22. studenoga 2010.
      
         
            Za Komisiju
         
         Janez POTOČNIK
         
            Član Komisije
         
      
   
   
      (1)  SL L 27, 30.1.2010., str. 1.
   
      (2)  SL L 293, 22.11.2000., str. 24.